Zuma ontvang verslag oor gratis hoër onderwysStudentebetogings (Oktober 2015) (Foto: verskeie bronne, sosiale media) Pres. Jacob Zuma het die finale verslag van die kommissie, wat die lewensvatbaarheid van gratis hoër onderwys in Suid-Afrika ondersoek het, ontvang. Die voorsitter van die kommissie, regter Jonathan Heher, het die verslag aan die president oorhandig by sy Genadendal-woning in Kaapstad, het Bongani Ngqulunga, woordvoerder van die presidensie, gesê. “Pres. Zuma sal die verslag en die aanbevelings bestudeer en dit mettertyd aan die publiek beskikbaar maak,” het hy bygevoeg. Die president het in Januarie 2016 die kommissie versoek om binne agt maande sy taak af te handel. Ná die omvang van die verslag gewysig is, het die kommissie uitstel gekry tot 30 Junie 2017. Zuma het regter Heher en al die ander lede van die kommissie bedank vir die werk wat hulle gedoen het.